
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1151 

17 Αυγούστου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της απόφασης καθορισμού ανώτατου 
αριθμού κατά μήνα και χρόνο συνεδριάσεων και 
ύψους αποζημίωσης κατά συνεδρίαση των μελών 

της Δ.Ε. του Κ.Α.Φ. Ξηράς Πειραιά. 1 

Τροποποίηση της υπ’ αριθμ. 2/31914/0004/28.5.2001 
απόφασηςτου Υπουργού Οικονομίας και Οικονομι¬ 
κών (ΦΕΚ662τ.Β'/30.5.2001), σχετικά με τη σύστα¬ 
ση, συγκρότηση και ορισμό μελών της επιτροπής 

Δημοσιονομικού Ελέγχου (Ε.Δ.ΕΛ.). 2 

Τροποποίηση της υπ’ αριθμ. 14961/29.4.2004 απόφα¬ 
σης «Ορισμός μελών του Διοικητικού Συμβουλίου 
του Μετοχικού Ταμείου Πολιτικών Υπαλλήλων» 

(ΦΕΚ672/Β/10.5.2004). 3 

Παροχή της εγγύησης του Δημοσίου προς τις Τράπε- 
ζες για τις πιστωτικές διευκολύνσεις στον κλάδο 
της μελισσοκομίας, λόγω του έκτακτου γεγονότος 
απόσυρσης μεγάλων ποσοτήτων μελιού από την 


αγορά». 4 

Αναπροσαρμογή ονομαστικής αξίας τιμαριθμοποιημέ- 

νων ομολόγων λήξης 25.7.2025 στις 31.8.2005. 5 

Αναπροσαρμογή ανωτάτου ορίου έκδοσης εγγυητι¬ 
κών επιστολών από την ΣΥΝ ΕΤΑΙΡΙΣΤΙΚΗ ΤΡΑΠ ΕΖΑ 

ΕΒΡΟΥ ΣΥΝ.Π.Ε. 6 

Καθορισμός περιοχών πιλοτικής εφαρμογής του θε¬ 
σμού των ΕΦ.Υ.ΕΣ. και εξειδίκευσης των κριτηρίων 
και καθορισμού της διαδικασίας και των λοιπών λε¬ 
πτομερειών επιλογής των υποψηφίων ΕΦ.Υ.ΕΣ.» .. 7 

Διορισμός Διοικητικού Συμβουλίου στο Κέντρο Εφαρ¬ 
μογών των Τεχνολογιών Επικοινωνίας και Πληρο¬ 
φορίας (Κ.Ε.Τ.Ε.Π.). 8 

Ορισμός του Προέδρου του Διοικητικού Συμβουλίου 
του Φορέα Διαχείρισης Εθνικού Δρυμού Ολύ- 

μπου. 9 

Συγκρότηση Οργανωτικής Επιτροπής (Ν.Π.Ι.Δ.) για τη 
διεξαγωγή της «XVI ΔΙΕΘΝΟΥΣ ΔΙΕΤΟΥΣ ΕΚ¬ 
ΘΕΣΗΣ ΤΟΥ ΑΘΛΗΤΙΣΜΟΥ ΣΤΗ ΤΕΧΝΗ (ΒΙϋΑ)», 
που θα διεξαχθεί στη Θεσσαλονίκη από 1 έως 30 
Σεπτεμβρίου 2005 και στην Αθήνα από 23 έως 26 


Σεπτεμβρίου 2005. 10 


ΑΠΟΦΑΣΕΙ Σ 

Αριθ. 39711 (1) 

Τροποποίηση της απόφασης καθορισμού ανωτάτου 
αριθμού κατά μήνα και χρόνο συνεδριάσεων και 
ύψους αποζημίωσης κατά συνεδρίαση των μελών της 
Δ.Ε. του Κ.Α.Φ. Ξηράς Πειραιά. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α. Του άρθρου 17 του ν. 3205/2003 (ΦΕΚ 297/Α/ 
23.12.2003) «Μισθολογικές ρυθμίσεις λειτουργών και 
υπαλλήλων του Δημοσίου, Ν.Π.Δ.Δ. και Ο.Τ.Α., μονίμων 
στελεχώντων Ενόπλων Δυνάμεων και αντιστοίχωντης Ελ¬ 
ληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις». 

β. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που κυ¬ 
ρώθηκε με το άρθρο πρώτο του π.δ/τος 63/2005 «Κωδι¬ 
κοποίηση της νομοθεσίας για την Κυβέρνηση και τα Κυ¬ 
βερνητικά όργανα» (Α 98). 

γ. Του άρθρου 40 του ν. 849/1978 «Περί παροχής κινή¬ 
τρων για την ενίσχυση της Περιφερειακής και Οικονομι¬ 
κής αναπτύξεως της χώρας», όπως συμπληρώθηκε με το 
άρθρο 8 του ν. 2129/1993 «Αύξηση συντάξεων και άλλες 
διατάξεις». 

δ. Του ν. 2503/1997 «Διοίκηση, Οργάνωση, Στελέχωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις» (ΦΕΚ 107/Α/30.5.1997). 

2. Το π.δ. 368/1989 (ΦΕΚ 163/Α) «Οργανισμός του 
Υπουργείου Εργασίας». 

3. Το π.δ. 369/1989 (ΦΕΚ 164/Α) «Οργάνωση των Υπη¬ 
ρεσιών Εργασίας των Νομαρχιών». 

4. Την υπ’ αριθμ. 50312/11188/31.10.1959 (ΦΕΚ 402Β) 
απόφαση του Υπουργού Εργασίας «Περί εγκρίσεως Κα¬ 
νονισμού Λειτουργίας, Διοικήσεως και Παροχών Κ.Α.Φ. 
Ξηράς Πειραιώς». 

5. Την υπ’ αριθμ. ΕΡ 358478/1980 (ΦΕΚ 1175 Β) απόφα¬ 
ση του Νομάρχη Αττικής - Διαμέρισμα Πειραιώς «Περί 
τροποποιήσεως, συμπληρώσεως και κωδικοποιήσεως 
του Κανονισμού Λειτουργίας, Διοικήσεως και Παροχών 
Κ.Α.Φ. Ξηράς Πειραιώς». 

6. Την υπ’ αριθμ. 287/31.1.2005 απόφαση του Νομάρχη 
Πειραιά «Ανασυγκρότηση Επιτροπής Ρυθμίσεως Φορτο¬ 
εκφορτώσεων Ξηρός Πειραιά». 

7. Την υπ’ αριθμ. 12596/24.3.2005 Υπουργική Απόφαση 
«Τροποποίηση της απόφασης καθορισμού ανωτάτου 
αριθμού κατά μήνα και χρόνο συνεδριάσεων και ύψους 
αποζημίωσης κατά συνεδρίαση των μελών της Δ.Ε. του 
Κ.Α.Φ. Ξηρός Πειραιά». 

8. Το έργο της ανωτέρω Επιτροπής, που είναι η διοίκηση 
του Κ.Α.Φ. Ξηράς Πειραιά, η διαχείριση της περιουσίας 
του, η επιμέλεια κανονικής είσπραξης των πόρων του, η 
απόφαση για χορήγηση εφ’ άπαξ αποζημίωσης, η έγκριση 
λειτουργικών δαπανών, η έγκριση του ετήσιου προϋπολο¬ 
γισμού, απολογισμού και ισολογισμού και η επιμέλεια για 
τη λήψη κάθε μέτρου που αποσκοπεί στην αρτιότερη εκ¬ 
πλήρωση των σκοπών του Κ.Α.Φ. Ξηράς Πειραιά. 

9. Το γεγονός ότι η σύνθεση της παραπάνω Επιτροπής 
δεν είναι αμιγής από υπαλλήλους του δημοσίου, καθότι 
στη σύνθεση αυτής μετέχουν και ιδιώτες. 

10. Την υπ’ αριθμ. 2/14708/0022/21.3.2005 εγκύκλιο του 
Γενικού Λογιστηρίου του Κράτους. 

11. Το υπ’ αριθμ. 07/ΔΤΑ/11251/14.7.2005 έγγραφο της 
Περιφέρειας Αττικής και του συνημμένου σ’ αυτό υπ’ αριθμ. 
22/8.6.2005 πρακτικού της Δ.Ε. του Κ.Α.Φ. Ξηράς Πειραιά. 

12. Το γεγονός, ότι η επιπλέον δαπάνη που θα προκλη- 
θεί από τις διατάξεις της απόφασης αυτής, η οποία ανέρ¬ 
χεται σε επτακόσια πέντε ευρώ και εξήντα λεπτά (705,60) 
θα καλυφθεί από τον προϋπολογισμό του προαναφερό- 
μενου Ν.Π.Δ.Δ.. 

13. Την υπ’ αριθμ. ΔΙΔΚ/Φ. 1/2/6139/23.3.2004 (ΦΕΚ 
527/Α/24.3.2004) κοινή απόφαση του Πρωθυπουργού και 
του Υπουργού Εσωτερικών, Δημόσιας Διοίκησης και Απο¬ 
κέντρωσης «Ανάθεση αρμοδιοτήτων στους Υφυπουρ¬ 
γούς Εσωτερικών, Δημόσιας Διοίκησης και Αποκέντρω¬ 
σης»., αποφασίζουμε: 

Τροποποιούμε την υπ’ αριθμ. 12596/24.3.2005 απόφα¬ 
σή μας, κατά το μέρος που αφορά την, κατά συνεδρίαση, 
αποζημίωση των μελών της Διοικούσας Επιτροπής του 
Κ.Α.Φ. Ξηράς Πειραιά και ορίζουμε αυτήν σε σαράντα δύο 
ευρώ και εβδομήντα επτά λεπτά (42,77). 

Κατά τα λοιπά, ισχύει η υπ’ αριθ. 12596/24.3.2005 από¬ 
φασή μας. 

Η απόφαση ισχύει από την ημερομηνία δημοσίευσής 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 2005 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΝΑΚΟΣ 
-♦- 

Αριθ. 2/41982/0004 (2) 

Τροποποίηση της υπ’ αριθμ. 2/31914/0004/28.5.2001 
απόφασηςτου Υπουργού Οικονομίας και Οικονομικών 
(ΦΕΚ 662 τ.Β'/30.5.2001), σχετικά με τη σύσταση, συ¬ 
γκρότηση και ορισμό μελών της Επιτροπής Δημοσιο¬ 
νομικού Ελέγχου (Ε.Δ.ΕΛ.). 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 17του ν. 2860/2000 «Διαχείριση, παρα¬ 


κολούθηση και έλεγχος του Κοινοτικού Πλαισίου Στήρι¬ 
ξης και άλλες διατάξεις» (Α' 251), όπως ισχύει. 

β) Του άρθρου 13 του ν. 2690/1999 «Κύρωση του Κώδι¬ 
κα Διοικητικής Διαδικασίας και άλλες διατάξεις» (Α' 45). 

γ) Του π.δ. 284/1988 «Οργανισμός Υπουργείου Οικονο¬ 
μικών» (ΑΊ 28) όπως τροποποιήθηκε και ισχύει σήμερα. 

2. Την υπ’ αριθμ. 2/31914/0004/28.5.2001 απόφαση του 
Υπουργού Οικονομίας και Οικονομικών με θέμα «Επανα¬ 
καθορισμός της υπ’ αριθμ. 2/15696/0004/9.3.2001 από¬ 
φασης «Σύσταση, συγκρότηση και ορισμός μελών Επι¬ 
τροπής Δημοσιονομικού Ελέγχου (Ε.Δ.ΕΛ.), με σκοπό τη 
διενέργεια ελέγχωντων διαχειριστικών αρχών, της Αρχής 
Πληρωμής, των τελικών δικαιούχων και πράξεων», όπως 
τροποποιήθηκε και ισχύει σήμερα. 

3. Την υπ’ αριθμ. 14650/ΔΙΟΕ 85/17.3.2004 απόφαση 
του Πρωθυπουργού και του Υπουργού Οικονομίας και Οι¬ 
κονομικών «Καθορισμός αρμοδιοτήτων Υφυπουργών Οι¬ 
κονομίας και Οικονομικών» (Β' 519). 

4. Το γεγονός ότι, από τις διατάξεις της απόφασης αυ¬ 
τής, δενπροκαλείται επιπλέον δαπάνη σε βάροςτου εκτε- 
λούμενου προϋπολογισμού εξόδων του Υπουργείου Οι¬ 
κονομίας και Οικονομικών, έτους 2005, αποφασίζουμε: 

1. Τροποποιούμε την υπ’ αριθμ. 2/31914/0004/ 
28.5.2001 απόφαση του Υπουργού Οικονομίας και Οικο¬ 
νομικών, (ΦΕΚ662τ.Β'/30.5.2001), όπως ισχύει, αναφορι¬ 
κά με τη σύσταση, συγκρότηση και ορισμό μελώντης Επι¬ 
τροπής Δημοσιονομικού Ελέγχου (Ε.Δ.ΕΛ.), με σκοπό τη 
διενέργεια ελέγχωντων διαχειριστικών αρχών, της Αρχής 
Πληρωμής των τελικών δικαιούχων και πράξεων και ορί¬ 
ζουμε ως μέλη και γραμματεία αυτής τους εξής: 

Α. Μέλη: 

α) Κορίνα Αντωνομανωλάκη, Προϊσταμένη της Γενικής 
Διεύθυνσης Διοίκησης και Δημοσιονομικών Ελέγχων του 
Γενικού Λογιστηρίου του Κράτους, ως Πρόεδρο, με ανα¬ 
πληρωτή της τον Προϊστάμενο της Γενικής Διεύθυνσης 
Μισθών και Συντάξεων, Ευστράτιο Παπαδουλάκη. 

β) Βιολέττα Καρακατσάνη-Κονίδα, Προϊσταμένη της 
Δ51-Προγραμματισμού και Ελέγχων, με αναπληρώτριά 
της την Ελένη Ρόζου, Προϊσταμένη Τμήματος της ίδιας 
Διεύθυνσης. 

γ) Βασίλειο Κοκκόλη, Προϊστάμενο της Δ52-Μελετών 
και Αξιολόγησης, με αναπληρώτριά του την Παναγιώτα- 
Γιολάντα Τουντοπούλου, Προϊσταμένη Τμήματος στην 
ίδια Διεύθυνση. 

δ) Ευφροσύνη Νικολουδάκη, Προϊσταμένη της Δ41 -Δη¬ 
μοσιονομικών Σχέσεων με Ε.Ε., με αναπληρώτριά της τη 
Σταυρούλα Μηλιάκου, Προϊσταμένη Τμήματος της ίδιας 
Διεύθυνσης. 

ε) Μανώλη Πολυδάκη, Αρχιτέκτονα-Μηχανικό ως εμπει¬ 
ρογνώμονα, με αναπληρώτριά του την Παρασκευή Αθα¬ 
νάσιό, Προϊσταμένη της Δ4-Προσωπικού του Γ ενικού Λο¬ 
γιστηρίου του Κράτους. 

στ) Αθανάσιο Ρούλια, οικονομολόγο, ως εμπειρογνώ¬ 
μονα, με αναπληρωτή του τον Χρήστο Ντζιούνη, Προϊ¬ 
στάμενο Τμήματος της Δ20-Προϋπολογισμού. 

ζ) Νικόλαο Φαρμάκη, τέως Διευθυντή του Γ ενικού Λογι¬ 
στηρίου του Κράτους, ως εμπειρογνώμονα, με αναπλη- 
ρώτριά του την Μαρία Κανελλάκη, αρχιτέκτονα. 

Β. Γραμματεία: 

Γραμματέας της Ε.Δ.ΕΛ. ορίζεται η υπάλληλος με βαθ¬ 
μό Α'του κλάδου ΠΕ-Δημοσιονομικώντου Γ.Λ.Κράτους, 
Παναγιώτα Σακελλαρίου, Προϊσταμένη Τμήματος της 
Δ52-Μελετών και Αξιολόγησης. 

Μέλη της γραμματείας ορίζονται οι κάτωθι: 
α) Ευγενία Λιατσοπούλου, 
β) Ουρανία Σαχίνη, 
γ) Αγγελική Πέπονα, 

υπάλληλοι με βαθμό Α'του κλάδου ΠΕ-Δημοσιονομικών 
του Γ.Λ. Κράτους, ΠροϊστάμενοιΤμημάτωντηςΔ51-Προ- 
γραμματισμού και Ελέγχων. 

δ) Μιχάλης Παπαδημητρίου, υπάλληλος με σχέση ερ¬ 
γασίας ιδιωτικού δικαίου αορίστου χρόνου του Γ.Λ.Κρά¬ 
τους, κατηγορίας Ειδικού Επιστημονικού Προσωπικού, 
που υπηρετεί στη Δ52-Μελετών και Αξιολόγησης. 

2. Κατά τα λοιπά ισχύει η ανωτέρω τροποποιούμενη 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Αυγούστου 2005 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθ.25114 (3) 

Τροποποίηση της υπ’ αριθμ. 14961/29.4.2004 απόφασης 
«Ορισμός μελών του Διοικητικού Συμβουλίου του Με¬ 
τοχικού Ταμείου Πολιτικών Υπαλλήλων» (ΦΕΚ 672/Β/ 
10.5.2004). 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του π.δ. 422/1981 «περί κωδικοποιήσεως των περί 
Μετοχικού Ταμείου Πολιτικών Υπαλλήλων διατάξεων» 
(ΦΕΚ114Α). 

β) Του π.δ. 251/1989 «Οργανισμός Μετοχικού Ταμείου 
Πολιτικών Υπαλλήλων» (ΦΕΚ 118Α) όπως τροποποιήθηκε 
με το π.δ. 57/12.3.2003 (Φ.Ε.Κ. 60Α). 

γ) Της παρ. 1 του άρθρου 19 του ν. 2386/1996 «Ρυθμί¬ 
σεις θεμάτων Ειδικών Κληροδοτημάτων, δημοσίων και 
ανταλλαξίμων κτημάτων και άλλες διατάξεις» (ΦΕΚ 43 Α), 
όπως αντικαταστάθηκε με την παρ. 5 του άρθρου 12 του 
ν. 2443/1996 «Τροποποίηση και συμπλήρωση του Τελω¬ 
νειακού Κώδικα και άλλες διατάξεις» (ΦΕΚ 265 Α). 

2. Την υπ’ αριθμ. 143027/565/18.12.1984 Κοινή απόφα¬ 
ση των Υπουργών Προεδρίας της Κυβέρνησης και Οικο¬ 
νομικών «Ανασύνθεση Διοικητικού Συμβουλίου του Μετο¬ 
χικού Ταμείου Πολιτικών Υπαλλήλων» (ΦΕΚ885/Β/1984). 

3. Την υπ’ αριθμ. 14650/ΔΙΟΕ85 Κοινή απόφαση του 
Πρωθυπουργού και του Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (ΦΕΚ 519/Β/17.3.2004). 

4. Την υπ’ αριθμ. 25211/3.7.2003 απόφαση «Ορισμός 
μελών του Διοικητικού Συμβουλίου του Μ.Τ.Π.Υ. (ΦΕΚ 
898/Β/3.7.2003). 

5. Την υπ’ αριθμ. 14961/29.4.2004(ΦΕΚ 672/Β/ 
10.5.2004) απόφαση «τροποποίηση της υπ’ αριθμ. 25211/ 
3.7.2003 απόφασης (Ορισμός μελών του Διοικητικού 
Συμβουλίου του Μ.Τ.Π.Υ.)». 

6. Τη υπ’ αριθμ. εμπ. πρωτ. 39/15.7.2005 αίτηση παραί¬ 
τησης του Προέδρου και μέλους του Δ.Σ. του Μ.Τ.Π.Υ. Γε¬ 
ωργίου Σπηλιώτη. 

7. Το γεγονός ότι ουδεμία πρόσθετη δαπάνη προκαλεί- 


ται από την απόφαση αυτή σε βάρος του Προϋπολογι¬ 
σμού του Μ.Τ.Π.Υ., αποφασίζουμε: 

Τροποποιούμε την υπ’ αριθμ. 14961/29.4.2004 (ΦΕΚ 
672/10.5.2004) απόφασή μας ως εξής: 

1. Το υπό στοιχείο Ατης παρ. 1 τακτικό μέλος Γεώργιος 
Σπηλιώτης αντικαθίσταται για το υπόλοιπο της τριετούς 
θητείας από τον Θεόδωρο Θεοχάρη, πτυχιούχο ΑΕΙ, με 
αναπληρωτή τούτο Γεώργιο Φερτάκητ. Διευθυντή Γ.Λ.Κ. 

2. Η παράγραφος 2 αντικαθίσταται ως εξής: 

Πρόεδρο του Διοικητικού Συμβουλίου ορίζουμε τον μέ- 

χριτώρα αναπληρωτή του προέδρου Παύλο Περράτη, με 
αναπληρωτή του το Δημήτριο Αλέπη. 

Κατάτα λοιπά ισχύουν οι αποφάσεις 25211/3.7.2003 και 
14961/29.4.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Αυγούστου 2005 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθ. 2/33551/0025 (4) 

Παροχή της εγγύησης του Δημοσίου προς τις Τράπεζες 
για τις πιστωτικές διευκολύνσεις στον κλάδο της με¬ 
λισσοκομίας, λόγω του έκτακτου γεγονότος απόσυρ¬ 
σης μεγάλων ποσοτήτων μελιού από την αγορά». 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ν. 2322/1995 (ΦΕΚ Α' τ. 143/1995). 

2. Την υπ’ αριθμ. 14650/ΔΙΟΕ 85/17.3.2004 απόφαση 
του Πρωθυπουργού και του Υπουργού Οικονομίας και Οι¬ 
κονομικών «Καθορισμός αρμοδιοτήτων των Υφυπουργών 
Οικονομίας και Οικονομικών». 

3. Την υπ’ αριθμ. 22711/Β. 1288/21.6.2005 απόφαση του 
Υπουργού Οικονομίας και Οικονομικών με την οποία 
εγκρίνονται η επιδότηση επιτοκίου στα πόσης φύσεως 
δάνεια που θα χορηγηθούν στις μελισσοκομικές επιχει¬ 
ρήσεις και οι λοιποί όροι δανειοδότησης. 

4. Την απόφαση της Διϋπουργικής Επιτροπής του άρ¬ 
θρου 5 του ν. 2322/1995 (Συνεδρίαση αριθ. 8/28.2.2005), 
με την οποία παρασχέθηκε η σύμφωνη γνώμη της στον 
Υφυπουργό Οικονομίας και Οικονομικών γιατη χορήγηση 
της εγγύησης του Ελληνικού Δημοσίου προς κάλυψη των 
ανωτέρω δανείων, αποφασίζουμε: 

Παρέχουμε την εγγύηση του Ελληνικού Δημοσίου προς 
τις Τράπεζες για τη χορήγηση δανείων στις μελισσοκομι- 
κές επιχειρήσεις που υπέστησαν οικονομική ζημία εξαι- 
τίας του έκτακτου γεγονότος απόσυρσης μεγάλων ποσο¬ 
τήτων μελιού απάτην αγορά, σύμφωνα με τους όρους και 
τις προϋποθέσεις που αναφέρονται στην 22711/Β. 1288/ 
21.6.2005 απόφαση του Υπουργού Οικονομίας και Οικο¬ 
νομικών. 

Οι βασικότεροι όροι της απόφασης είναι: 

1. Έγκριση επιδότησης επιτοκίου στα πόσης φύσης δά¬ 
νεια που θα χορηγηθούν άπαξ από τα Πιστωτικά Ιδρύμα¬ 
τα στις μελισσοκομικές επιχειρήσεις. 

2. Η επιδότηση επιτοκίου αφορά συνολικό τραπεζικό 
δανεισμό ύψους μέχρι 1.000.000 ευρώ ανά επιχείρηση. 

3. Το επιτόκιο είναι ίσο προς αυτό των εντόκων γραμμα¬ 
τίων Δημοσίου δωδεκάμηνης διάρκειας της εκάστοτε τε- 

λευταίας έκδοσης που χρονικά προηγείται της έναρξης 
κάθε περιόδου εκτοκισμού των δανείων, προσαυξημένο 
κατά 80%, πλέον εισφοράς ν. 128/1975 και επιδοτούμενο 
κατά 100 % από το λογαριασμό του ν. 128/1975 για τέσ¬ 
σερα (4) έτη. 

4. Η εγγύηση του Ελληνικού Δημοσίου παρέχεται για 
συνολικό τραπεζικό δανεισμό ύψους μέχρι 300.000 ευρώ 
ανά επιχείρηση. 

5. Οι υπαγόμενες επιχειρήσεις υποχρεούνται να διατη¬ 
ρήσουν τις θέσεις μόνιμης απασχόλησης σε αυτές. 

Απαραίτητη προϋπόθεση για την παροχή της εγγύησης 
του Δημοσίου είναι η λήψη εμπράγματων βαρών που θα 
υπερκαλύπτουν το ύψος του δανείου. 

Η υπαγωγή των επιχειρήσεων στην ανωτέρω απόφαση 
θα γίνεται έπειτα από την εκπόνηση μελέτης βιωσιμότη¬ 
τας. Οι δανείστριες Τράπεζες θα πρέπει να αξιολογούν 
και να εγκρίνουν τη μελέτη βιωσιμότητας των επιχειρήσε¬ 
ων, η οποία θα αποστέλλεται στην 25η Διεύθυνση του 
Υπουργείου Οικονομίας και Οικονομικών. 

Σε περίπτωση μη καταβολής δύο (2) συνεχόμενων δό¬ 
σεων με αναλογούντεςτόκους, θα καθίσταται αμέσως λη¬ 
ξιπρόθεσμο και απαιτητό ολόκληρο το ποσό του δανείου. 
Οι Τράπεζες, εφόσον θέλουν να ικανοποιηθούν από τον 
εγγυητή Ελληνικό Δημόσιο, θα πρέπει, μέσα σ’ ένα τρίμη¬ 
νο από τη λήξη της δεύτερης ανεξόφλητης δόσης, να 
προβούν στη βεβαίωση των οφειλών στην αρμόδια Δημό¬ 
σια Οικονομική Υπηρεσία στο λογαριασμό Νο. 555 ως 
έσοδο του λογαριασμού του Δημοσίου «Κεφάλαιον 
Ασφαλίσεως Χρηματοδοτήσεων εκ Κεφαλαίων ή εγγυή- 
σει του Ελληνικού Δημοσίου» σύμφωνα με τις διατάξεις 
του π.δ. υπ’ αριθμ. 16/1989 (ΦΕΚ 6/5.1.1989 τ.Α') και τις 
οδηγίες της εγκυκλίου μας υπ’ αριθμ. 98348/2945/ 
8.8.1979 και στην συνεχεία να ζητήσουν από το Δημόσιο 
(Γ.Λ.Κ - Δ.25'- Δ), την εξόφληση των εγγυημένων απαιτή- 
σεών τους, υποβάλλοντας τα εξής δικαιολογητικά: 

1. Την συναφθείσα σύμβαση. 

2. Κατάσταση αναλυτικού υπολογισμού των εγγυημέ¬ 
νων απαιτήσεώντους, στην οποία να εμφανίζονται όλα τα 
στοιχεία του κάθε δανείου χωριστά για το εγγυημένο και 
μη εγγυημένο ποσό (χρονολογία χορήγησης, διάρκεια 
του δανείου, ποσό, χρονολογίες λήξης των δόσεων, ποσά 
δόσεων, χρονολογίες καταβολών, ποσά καταβολών, ανε¬ 
ξόφλητο υπόλοιπο του δανείου, συμβατικοί τόκοι, τυχόν 
τόκοι υπερημερίας, έξοδα κ.λπ.) 

3. Το αντίγραφο της τριπλότυπης περιληπτικής κατά¬ 
στασης βεβαίωσης που επιστρέφεται θεωρημένο από την 
αρμόδια Δημόσια Οικονομική Υπηρεσία. 

4. Μελέτη βιωσιμότητας της επιχείρησης 

Στο εν λόγω έγγραφο θα αναγράφονται επίσης, το ιστο¬ 
ρικό και η αιτιολογία της δανειοδότησης, οι όροι και οι 
προϋποθέσεις της χορήγησης του δανείου. 

Οι Τράπεζες θα πρέπει να επιδιώκουν, μέσα στον ανω¬ 
τέρω οριζόμενο χρόνο των τριών (3) μηνών, για τον οποίο 
το Δημόσιο καλύπτει με τη εγγύησή του τους τόκους υπε¬ 
ρημερίας, την είσπραξη από τους πρωτοφειλέτες των λη¬ 
ξιπρόθεσμων εγγυημένων δόσεων, με την ίδια επιμέλεια 
που δείχνουν και για τα δάνεια που χορηγούν χωρίς την 
εγγύηση του Δημοσίου. 

Το Ελληνικό Δημόσιο, ως εγγυητής αναλαμβάνει την 
υποχρέωση εξόφλησης των εγγυημένων απαιτήσεωντων 
Τραπεζών που θα περιλαμβάνουν το ανεξόφλητο εγγυη¬ 


μένο ποσό κεφαλαίου, τους ανεξόφλητους τόκους (συμ¬ 
βατικούς και υπερημερίας μέχρι τρίμηνο) και τέλος, τα 
έξοδα επίδοσης της αναγγελίας κλεισίματος λογαρια¬ 
σμού. 

Οι δανείστριες Τράπεζες υποχρεούνται να υποβάλλουν 
στο Γενικό Λογιστήριο του Κράτους - Δ.25-Δ": 

1. κάθε μήνα, κατάσταση στην οποία να αναφέρονταιτα 
κάτωθι στοιχεία, για τα δάνεια που χορηγήθηκαν τον 
προηγούμενο μήνα: 

• Ονοματεπώνυμο δανειολήπτη 

• Ημερομηνία χορήγησης 

• Ποσό δανείου 

• Αριθμός σύμβασης 

• Α.Φ.Μ. δανειολήπτη 

• Επιτόκιο 

• Απόφαση βάσει της οποίας χορηγήθηκε το δάνειο 

2. κάθε τρίμηνο, κατάσταση στην οποία να αναφέρονται 
τα ανεξόφλητα υπόλοιπα, με διαχωρισμό κατά Κ.Υ.Α. και 
απόφαση εγγύησης. 

Ο έλεγχος της εφαρμογής των διατάξεων της παρού¬ 
σας απόφασης, καθώς και η αντιμετώπιση στα πλαίσια 
αυτής των προβλημάτων που θα ανακύπτουν κατά την 
υλοποίηση, ανατίθεται στη Διεύθυνση Κίνησης Κεφαλαί¬ 
ων, Εγγυήσεων, Δανείων και Αξιών (Γ.Λ.Κ.- Δ' 25). 

Από τις διατάξεις της παρούσας προκαλείται δαπάνη 
για την επιδότηση επιτοκίου που ανέρχεται στο ποσό των 
850.000 ευρώ. Επίσης η δαπάνη που θα προκληθεί σε τυ¬ 
χόν κατάπτωση της εγγύησης του Δημοσίου για όλα τα 
δάνεια, θα ανέλθει περίπου στο ποσό των 1.800.000 ευ¬ 
ρώ. 

Αιτήσεις των ενδιαφερομένων μελισσοκομικών επιχει¬ 
ρήσεων προς τα Πιστωτικά Ιδρύματα δύνανται να υπο¬ 
βάλλονται έως 30.9.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Αυγούστου 2005 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθ. 2/40008/0023/Α (5) 

Αναπροσαρμογή ονομαστικής αξίας τιμαριθμοποιημέ- 
νων ομολόγων λήξης 25.7.2025 στις 31.8.2005. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και32τουν. 1914/1990 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178Α/17.12.1990). 

2. Τις διατάξεις του άρθρου 1 του ν. 2187/1994 «Ρύθμι¬ 
ση θεμάτων δημοσίου χρέους» (ΦΕΚ 16Α/8.2.1994). 

3. Τις διατάξεις των άρθρων 5 έως και 12 του ν. 
2198/1994 «Αύξηση αποδοχών δημοσίων υπαλλήλων εν 
γένει, σύναψη δανείων υπό του Ελληνικού Δημοσίου και 
δημιουργία στην Τράπεζα της Ελλάδος Συστήματος Πα¬ 
ρακολούθησης Συναλλαγών επί τίτλων με λογιστική μορ¬ 
φή (άϋλοιτίτλοι)» (ΦΕΚ 43 Α/22.3.1994). 

4. Τις διατάξεις του άρθρου 11 του ν. 2459/1997 «Κα¬ 
τάργηση φορολογικών απαλλαγών και άλλες διατάξεις» 

(ΦΕΚ17 Α'/18.2.1997), όπως τροποποιήθηκε με το άρθρο 
9 του ν. 2579/1998). 

5. Τις διατάξεις του άρθρου 15 του ν. 2628/1998 (ΦΕΚ 
151/Α/1998), τις διατάξεις του άρθρου 31 του ν. 2682/ 
1999 (ΦΕΚ 16 Α/1999)), καθώς και τις διατάξεις του άρ¬ 
θρου 37 του ν. 3130/2003 (ΦΕΚ76/Α/2003). 

6. Τις διατάξεις των άρθρων 64, 90 και 91 του ν. 
2362/1995 «Περί Δημοσίου λογιστικού ελέγχου των δα¬ 
πανών του κράτους και άλλες διατάξεις» (ΦΕΚ 247/Α/ 
27.11.1995). 

7. Την υπ’ αριθμ. 2021180/2981 /0023/31.3.1997 απόφα¬ 
ση του Υπουργού των Οικονομικών «Περί των δαπανών 
σύναψης, έκδοσης και εξυπηρέτησης κ.λπ. των δανείων 
του δημοσίου (ΦΕΚ 286/Β/10.4.1997)». 

8. Τις διατάξεις του ν. 2628/6.7.1998 «Σύσταση Νομικού 
Προσώπου Δημοσίου Δικαίου με την επωνυμία Οργανι¬ 
σμός Διαχείρισης Δημοσίου Χρέους (Ο.Δ.ΔΗ.Χ.) και άλ¬ 
λες διατάξεις» (ΦΕΚ 151 Α/6.7.1998). 

9. Την υπ’ αριθμ. 14650/ΔΙΟΕ 85/17.3.2004 (ΦΕΚ519/Β/ 
17.3.2004) απόφαση του Πρωθυπουργού και του Υπουρ¬ 
γού Οικονομικών «Ανάθεση αρμοδιοτήτων του Υπουργού 
Οικονομίας και Οικονομικών στους Υφυπουργούς Οικο¬ 
νομίας και Οικονομικών». 

10. Την υπ’ αριθμ. 2/16773/0023 /Α /20.3.2003 απόφαση 
του Υπουργού Οικονομικών «Έκδοση στις 27.3.2003 κοι- 
νοπρακτικού τιμαριθμοποιημένου ομολογιακού δανείου, 
σε άϋλη μορφή, λήξης 25.7.2025», καθώς και τις αριθμ. 
2/5333/0023Α/30.1.2004, 2/17201/0023Α/2.4.2004 και 
2/32020/0023Α/16.6.2005, όμοιες για την επανέκδοση (γθ 
ορεπίπς) στις 3.2.2004, 5.4.2004 και 21.6./2005 αντίστοι¬ 
χα, αποφασίζουμε: 

1. Την αναπροσαρμογή της ονομαστικής αξίας, των τι- 
μαριθμοποιημένων ομολόγων, Ι5ΙΝ ΘΒ 03 38001 531, λή¬ 
ξης 25.7.2025, σταθερού επιτοκίου 2,90% λόγω της εξέ¬ 
λιξης του Εναρμονισμένου Δείκτη Τιμών Καταναλωτή για 
την Ευρωζώνη εξαιρουμένου του καπνού και σύμφωνα με 
τους γενικούς όρους έκδοσης τους, για τον μήνα Αύγου¬ 
στο 2005, όπως παρακάτω: 

Λόγος 

Ημερομηνία ονομαστική Δείκτης Δεικτών αναπροσαρμοσμένο 
Αναπροσαρμογής αξία αναφοράς (ίπάοχ κεφάλαιο 

ΓΒΐΐο) 

31 . 8.2005 5 . 200 . 000 . 000,00 117,29677 1,05526 5 . 487 . 352 . 000,00 

Ο λόγος δεικτών είναι το πηλίκο του δείκτη αναφοράς 
στις 31.8.2005 προς τον δείκτη αναφοράς κατά την ημε¬ 
ρομηνία έναρξης. Ο Δείκτης αυτός της ημερομηνίας 
έναρξης καθορίζεται ως ο Δείκτης Αναφοράς Πληθωρι¬ 
σμού Βάσης και ορίζεται στο 111.15484, για δε τον υπο¬ 
λογισμό του χρησιμοποιείται ο μη αναθεωρημένος (υπτε- 
νίεβά) ΗΙΘΡ της ημερομηνίας έναρξης των ομολόγων. Ο 
λόγος δεικτών στρογγυλοποιείται στα πέντε δεκαδικά 
ψηφία. 

Κάλυψη δαπάνης. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού, για το 
τρέχον έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουλίου 2005 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 


Αριθ. 2/37584/0025 (6) 

Αναπροσαρμογή ανωτάτου ορίου έκδοσης εγγυητικών 
επιστολών από την ΣΥΝΕΤΑΙΡΙΣΤΙΚΗ ΤΡΑΠΕΖΑ ΕΒΡΟΥ 
ΣΥΝ.Π.Ε. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις της παραγράφου 1 του άρθρου τρίτου 
του νόμου 2441/96 (ΦΕΚ Α' 256/1996) «Κύρωση της από 
8.8.1996 Σύμβασης μεταξύ του Ελληνικού Δημοσίου και 
της Εθνικής Τράπεζας της Ελλάδος και άλλες διατάξεις». 

2) Το π.δ. 284/1988 «Οργανισμός του Υπουργείου Οικο¬ 
νομικών» (ΦΕΚ ΑΊ 28/1988). 

3) Την υπ’ αριθμ. 2/40508/0004/23.9.2004 (ΦΕΚ Β' 
1185/3.8.2004) απόφαση του Υφυπουργού Οικονομίας και 
Οικονομικών «Μεταβίβαση αρμοδιοτήτων και της εξουσίας 
να υπογράφουν με «Εντολή Υφυπουργού» στο Γενικό 
Γραμματέα Δημοσιονομικής Πολιτικής, στους Γενικούς 
Δ/ντές και στους Προϊσταμένους Διευθύνσεων και Τμημά¬ 
των του Γενικού Λογιστηρίου του Κράτους και της Γενικής 
Δ/νσης Δημόσιας Περιουσίας και Εθνικών Κληροδοτημά¬ 
των». 

4) Την απόφαση μας υπ’ αριθμ. 2028691/4534/3.8.1995 
«Καθορισμός ανωτάτου ορίου έκδοσης εγγυητικών επι¬ 
στολών από τις τράπεζες που γίνονται δεκτές από το Δη¬ 
μόσιο και τα Ν.Π.Δ.Δ. σε διαγωνισμούς ή Συμβάσεις για 
εκτέλεση έργων, προμήθειες κ.λπ.». 

5) Το από 6.7.2005 έγγραφο της ανωτέρω Τράπεζας με 
το οποίο ζητά την αναπροσαρμογή του ορίου έκδοσης εγ¬ 
γυητικών της επιστολών. 

6) Τη δραστηριότητα της Τράπεζας όπως εμφανίζεται 
σήμερα. 

7) Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Καθορίζουμε το ανώτατο όριο έκδοσης εγγυητικών επι¬ 
στολών της ΣΥΝΕΤΑΙΡΙΣΤΙΚΗΣ ΤΡΑΠΕΖΑΣ ΕΒΡΟΥ 
ΣΥΝ.Π.Ε. στο ποσό των δέκα τεσσάρων εκατομμυρίων 
ενιακοσίων χιλιάδων (14.900.000) ευρώ, με τους όρους 
και τις προϋποθέσεις βάσει των οποίων παρέχονται από 
τις Τράπεζες που λειτουργούν στην Ελλάδα εγγυήσεις 
στο Δημόσιο και τα Νομικά Πρόσωπα Δημοσίου Δικαίου 
για εκτέλεση έργων, προμήθειες κ.λπ. (απόφασή μας 
2028691/4354/3.8.1995). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 2005 
Με εντολή Υφυπουργού 
Ο Γ ενικός Διευθυντής 
ΕΛΕΥΘΕΡΙΟΣ ΦΟΥΚΑΣ 

-♦- 

Αριθ. Φ. 400/35/268645 Σ. 213 (7) 

Καθορισμός περιοχών πιλοτικής εφαρμογής του θεσμού 
των ΕΦ.Υ.ΕΣ. και εξειδίκευσης των κριτηρίων και κα¬ 
θορισμού της διαδικασίας και των λοιπών λεπτομερει¬ 
ών επιλογής των υποψηφίων ΕΦ.Υ.ΕΣ.». 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Το νόμο 2292/1995 «Περί Οργανώσεως και Λειτουρ¬ 
γίας του Υπουργείου Εθνικής Άμυνας». 

β. Το άρθρο 4 παράγραφος 2 του ν. 3366/2005 «Έφε¬ 
δροι υψηλής ετοιμότητας (ΕΦ.Υ.ΕΣ.) και άλλες διατάξεις» 
(ΦΕΚΑΊ 67/5.7.2005). 

γ. Το άρθρο 15 παράγραφος 2 του ν. 3366/2005 «Έφε¬ 
δροι υψηλής ετοιμότητας (ΕΦ.Υ.ΕΣ.) και άλλες διατάξεις» 
(ΦΕΚΑΊ 67/5.7.2005). 

δ. Τις υπ’ αριθμ. 228 - 229 - 230/2.8.2005 αποφάσεις του 
Ανώτατου Στρατιωτικού Συμβουλίου (ΑΣΣ), αποφασίζου¬ 
με: 

Άρθρο 1 

Οι περιοχές πιλοτικής εφαρμογής του θεσμού των 
ΕΦΥΕΣ στο Στρατό Ξηράς, πλην Ειδικών Δυνάμεων κατά 
το έτος 2005 καθορίζονται όπως παρακάτω: 

α. Στο Νομό Έβρου, επαρχία Αλεξανδρούπολης (ΠΕ/ΧΙΙ 
Μ/ΚΜΠ). 

β. Στο Νομό Λέσβου (ΠΕ/98 ΑΔΤΕ). 

γ. Στη Νήσο Κάλυμνο (ΠΕ/80 ΑΔΤΕ). 

δ. Στην περιοχή Νευροκοπίου [ΠΕ/518ΤΠ(ΠΡΟΚ)]. 

Άρθρο 2 

Οι περιοχές και οι Μονάδες πιλοτικής εφαρμογής του θε¬ 
σμού των ΕΦΥΕΣ για τις Ειδικές Δυνάμεις, με συγκρότηση 
έξι Λόχων ΕΦΥΕΣ ΕΔ, οι οποίοι θα ενταχθούν σε ήδη υπάρ- 
χουσες ημιενεργές Μονάδες των περιοχών Ηπείρου - Δυτ. 
Μακεδονίας καθορίζονται όπως παρακάτω: 
α. Φιλιάτες (628 ΤΠ). 
β. Καλπάκι (8η ΕΑΝ), 
γ. Κόνιτσα (583 ΤΠ). 
δ. Άργος Ορεστικό (585 ΤΠ). 
ε. Αμύνταιο (Α' ΕΑΝ), 
στ. Έδεσσα (504 ΤΠ). 

Άρθρο 3 

Εξειδίκευση των κριτηρίων και καθορισμός της διαδικα¬ 
σίας και των λοιπών λεπτομερειών επιλογής των υποψη¬ 
φίων ΕΦ.Υ.ΕΣ. 

Οι Υποψήφιοι Έφεδροι Υψηλής Ετοιμότητας (ΕΦ.Υ.ΕΣ.) 
για το Στρατό Ξηράς πρέπει να έχουν τα προσόντα του 
άρθρου 2 του ν. 3366/2005 και επιλέγονται με τα κριτήρια 
του άρθρου 4 του ν. 3366/2005. 
α. Συγκρότηση Επιτροπών 

(1) Για την επιλογή των υποψηφίων ΕΦ.Υ.ΕΣ. συστήνε- 
ταιτο Συμβούλιο Επιλογής και οι παρακάτω επιτροπές, οι 
οποίες συντονίζονται από αυτό: 

(α) Επιτροπή Ελέγχου Δικαιολογητικών, 

(β) Επιτροπή Βαθμολόγησης Υποψηφίων, 

(γ) Επιτροπή Συνέντευξης Υποψηφίων, 

(δ) Επιτροπή Ψυχοτεχνικών Εξετάσεων, 

(ε) Επιτροπή Αθλητικών Δοκιμασιών. 

(2) Οι επιτροπές θα είναι πενταμελείς, θα αποτελούνται 
δε από μόνιμους αξιωματικούς του Στρατού Ξηράς και θα 
έχουν στη σύνθεσή τους ως πρόεδρο ανώτερο αξιωματι¬ 
κό βαθμού Σχη και μέλη δύο ανώτερους (Ανχες ή Τχες) και 
δύο κατώτερους αξιωματικούς (Λγούς ή Υπλγούς). 

(3) Οι παραπάνω επιτροπές συγκροτούνται με διαταγή 
που εκδίδει το ΓΕΣ. 

β. Αρμοδιότητες Επιτροπών - Σύνταξη Πινάκων 

(1) Η επιτροπή ελέγχου δικαιολογητικών ελέγχει την 
πληρότητα υποβληθέντων δικαιολογητικών ως προς τα 
προσόντα των υποψήφιων, όπως αυτά αναφέρονται στο 
άρθρο 2 του ν. 3366/2005 και την προκήρυξη πλήρωσης 
θέσεων και συντάσσει πίνακες των καταλλήλων και μη 


πληρούντων τις προϋποθέσεις με βάση τα δικαιολογητι- 
κά. 

(2) Η επιτροπή βαθμολόγησης υποψήφιων αφού βαθ¬ 
μολογήσει τα δικαιολογητικά των υποψηφίων, σύμφωνα 
μετά κριτήρια που αναφέρθηκαν, συντάσσει πίνακες βαθ¬ 
μολογίας. 

(3) Από τους παραπάνω πίνακες βαθμολογίας, οι υπο¬ 
ψήφιοι καλούνται για αθλητικές, ψυχοτεχνικές και υγειο¬ 
νομικές εξετάσεις σύμφωνα με το σύστημα του Στρατού 
Ξηράς και για συνέντευξη από την αρμόδια επιτροπή. 

(4) Η επιτροπή συνέντευξης υποψηφίου, απαρτίζεται 
από στελέχη του Στρατού Ξηράς που έχουν την ικανότη¬ 
τα λόγω των γνώσεων τους ή της εμπειρίας τους, να αξιο¬ 
λογήσουν την εν γένει προσωπικότητα του υποψηφίου 
και τη δυνατότητά του να ανταποκριθεί στην άσκηση των 
καθηκόντων με τα οποία συνδέεται άμεσα η θέση που 
πρόκειται να καταλάβει ως ΕΦ.Υ.ΕΣ. Η επιτροπή αξιολο¬ 
γεί και βαθμολογείτην εμφάνιση, την παράσταση, την ικα¬ 
νότητα αντίληψης, τις γνώσεις και τις δεξιότητες που εί¬ 
ναι συναφείς με την ειδικότητα και το στρατιωτικό επάγ¬ 
γελμα, την ικανότητα προσαρμογής στο στρατιωτικό 
περιβάλλον και καταρτίζει πρακτικό αιτιολογώντας την 
κρίση της. 

(5) Μετά την ολοκλήρωση της παραπάνω διαδικασίας 
το Συ μβούλιο Επιλογής συντάσσει τους τελικούς πίνακες 
επιτυχόντων - επιλαχόντων που κυρώνονται από τον 
Α/ΓΕΣ. 

γ. Κατάταξη Επιτυχόντων 

Το ΓΕΣ/ΔΣΛ καλείτους επιτυχόντες για κατάταξη ενώ οι 
κενές θέσεις που πιθανόν να υπάρξουν, λόγω μη παρου¬ 
σίασης ή αποχώρησης υποψηφίων καλύπτονται από τους 
επιλαχόντες. 

δ. Βαθμολόγηση Κριτηρίων Υποψηφίων ΕΦ.Υ.ΕΣ. 
Βαθμολογία κατά κριτήριο επιλογής υποψηφίων 
ΕΦ.Υ.ΕΣ. όπως παρακάτω: 

(1) Ηλικία 
(α) Οπλίτες. 

1) Μέχρι 22 ετών: 200 μονάδες 

2) Από 23 έως 26 ετών: 150 μονάδες 

3) Από 27 έως 30 ετών: 100 μονάδες 

4) Από 31 έως 35 ετών: 50 μονάδες 
(β) Αξκοί. 

1) Μέχρι 25 ετών: 200 μονάδες 

2) Από 26 έως 30 ετών: 150 μονάδες 

3) Από 31 έως 35 ετών: 100 μονάδες 
4/ Από 35 έως 40 ετών: 50 μονάδες 

(2) Οικογενειακή κατάσταση 

(α) Έγγαμος χωρίς παιδιά: 50 μονάδες 

(β) Έγγαμος με ένα παιδί: 60 μονάδες 

(γ) Έγγαμος με δύο παιδιά: 80 μονάδες 

(δ) Έγγαμος με τρία παιδιά: 100 μονάδες 

(ε) Έγγαμος με τέσσερα παιδιά και άνω: 120 μονάδες 

(3) Ειδικότητα με την οποία υπηρέτησαν. 

Οι ΕΦ.Υ.ΕΣ κατατάσσονται με την κύρια ή δευτερεύου- 
σα ειδικότητα με την οποία απολύθηκαν από τις τάξεις 
του Στρατού και σε Μονάδα -ανεξάρτητη Υπομονάδατου 
όπλου ή του Σώματος στο οποίο ανήκαν όταν υπηρετού¬ 
σαν στο Στρατό Ξηράς ως προσωπικό θητείας ή ως επαγ- 
γελματίες στρατιωτικοί. Σε εξαιρετικές περιπτώσεις και 
μετά από απόφαση του Α/ΓΕΣ και σχετική αιτιολόγηση εί¬ 
ναι δυνατόν να καταταγούν σε Μονάδα - Ανεξάρτητη Υπο- 
μονάδα άλλου Όπλου ή Σώματος. (Άρθρο 5 του νόμου 
3366/2005).Οι ειδικότητες που χαρακτηρίζονται ως κρίσι- 

μες, ανάλογα με το Όπλο ή Σώμα και σύμφωνα με τον οι¬ 
κείο κανονισμό του ΓΕΣ, να βαθμολογούνται με 10 μονά¬ 
δες και οι υπόλοιπες με 5 μονάδες. 

(4) Χρόνος απολύσεως από το Στρατό Ξηρός. (Για Αξ- 
κους και Οπλίτες) 

(α) Από 0-5 έτη: 150 μονάδες 
(β) Από 6-8 έτη: 100 μονάδες 
(γ) Από 9-15 έτη: 50 μονάδες 

(5) Αθλητικές Δοκιμασίες 

Σχέση ύψους - βάρους, αγωνίσματα αθλητικής δοκιμα¬ 
σίας (Δρόμος 161 Ομ.) με βαθμολογία ανάλογη της ηλι¬ 
κίας, όπως προβλέπεται στην ΠαΔ 3-23/98/ΓΕΣ/ΔΕΚΠ. 
Ελάχιστη βαθμολογία το 60%. 

(6) Βαθμολογία συνέντευξης 

Βαθμολογείται εν γένει η προσωπικότητα του υποψηφί¬ 
ου ΕΦ.Υ.ΕΣ και η δυνατότητά του να ανταποκριθεί στην 
άσκηση των καθηκόντων που θα του ανατεθούν, κλιμα¬ 
κωτά από 0 έως 100 μονάδες. 

(7) Ειδικές κατηγορίες 

(α) Από τις κατηγορίες που προβλέπονται στο ν.δ. 
582/1970 ΦΕΚ Α' 136) όπως τροποποιήθηκε με το ν 
1287/1982 (ΦΕΚΑΊ28) ταπαιδιά στρατιωτικών των τριών 
κλάδωντων Ενόπλων Δυνάμεων που φονεύθηκανή πέθα- 
ναν (στον πόλεμο ή στην ειρήνη) κατά την εκτέλεση δια¬ 
τεταγμένης υπηρεσίας και ένεκα ταύτης, παιδιά πολυτέ¬ 
κνων, παιδιά ή αδέλφια αναπήρων ή θυμάτων στρατιωτι¬ 
κών (Στρατού - Ναυτικού - Αεροπορίας) ειρηνικής 
περιόδου ή αναπήρων πολέμου, παιδιά ή αδέλφια Εθνι¬ 
κής Αντίστασης και επιπλέον από τις κατηγορίες που προ- 
βλέπονται στο άρθρο 17 παρ. 8 του ν. 2190/1994 (Φ. 28) 
τα παιδιά πολεμιστών ζώνης των πρόσω τουλάχιστον επί 
τετράμηνο με βαθμολογία 50 μονάδες. 

(β) Οι έχοντες παιδί ή παιδιά με ειδικές ανάγκες ή σύζυ¬ 
γο με αναπηρία άνω του 67% με βαθμολογία 50 μονάδες. 

Άρθρο 4 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Αυγούστου 2005 

Ο ΥΠΟΥΡΓΟΣ 

ΣΠΗΛΙΟΣ Π. ΣΠΗΛΙΩΤΟΠΟΥΛΟΣ 
- 1 - 

Αριθ. 11457 (ΦΟΡ) 855 (8) 

Διορισμός Διοικητικού Συμβουλίου στο Κέντρο Εφαρμο¬ 
γών των Τεχνολογιών Επικοινωνίας και Πληροφορίας 
(Κ.Ε.Τ.Ε.Π.). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1.Τις διατάξεις: 

α. Του άρθρου 9 του ν. 1514/1985 «Ανάπτυξη της επι¬ 
στημονικής και τεχνολογικής έρευνας» (ΦΕΚ:Α' 13). 

β. Του άρθρου 8του ν. 2919/2001 «Σύνδεση έρευνας και 
τεχνολογίας με την παραγωγή και άλλες διατάξεις» 
(ΦΕΚ:Α' 128). 

γ. Του ν. 3260/2004 «Ρυθμίσεις του συστήματος προ¬ 
σλήψεων και θεμάτων δημόσιας διοίκησης» (ΦΕΚ: ΑΊ51). 
δ. Του άρθρου 23 του ν. 3190/2003 «Τροποποίηση και 


λειτουργία του ν. 2323/1995 «Υπαίθριο Εμπόριο και άλλες 
διατάξεις» και άλλες διατάξεις (ΦΕΚ Α' 249). 

ε. Του άρθρου 5 του π.δ. 145/2003 με θέμα «Σύσταση 
και λειτουργία του Κέντρου Εφαρμογών των Τεχνολογιών 
Επικοινωνίας και Πληροφορίας (Κ.Ε.Τ.Ε.Π.)» (ΦΕΚ Α' 
121 ). 

στ. Του π.δ. 298/2003 «Ενοποίηση του Ινστιτούτου Πο¬ 
λιτιστικής και Εκπαιδευτικής Τεχνολογίας (ΙΠΕΤ) π.δ. 19/ 
1998 με το Κέντρο Εφαρμογών των Τεχνολογιών Επικοι¬ 
νωνίας και Πληροφορίας (Κ.Ε.Τ.Ε.Π.) π.δ. 145/2003» 
(ΦΕΚ Α'252). 

2. Η υπ’ αριθμ. πρωτ. 5436 (ΦΟΡ) 426/25.4.2005 από¬ 
φαση του Υπουργού Ανάπτυξης με θέμα. «Διορισμόςτου 
Καραγιάννη α) στη θέση του Γενικού Δ/ντή του Κέντρου 
Εφαρμογών των Τεχνολογιών Επικοινωνίας και Πληρο¬ 
φορίας (Κ.Ε.Τ.Ε.Π) β) ως Προέδρου του Διοικητικού Συμ¬ 
βουλίου αυτού». 

3. Η υπ’ αριθμ. πρωτ. 17030 (ΦΟΡ) 884/8.1.2004 απόφα¬ 
ση του Υπουργού Ανάπτυξης «Διορισμός του Χαμζά α) 
στη θέση του Δ/ντή Ινστιτούτου Πολιτιστικής και Εκπαι¬ 
δευτικής Τεχνολογίας του Κέντρου Εφαρμογών των Τε¬ 
χνολογιών Επικοινωνίας και Πληροφορίας (Κ.Ε.Τ.Ε.Π.) β) 
ως μέλος του Διοικητικού Συμβουλίου αυτού». ΦΕΚ Β' 
135. 

4. το από 24.6.2004 Πρακτικό του Δ.Σ. της Ανώνυμης 
Εταιρείας με την επωνυμία «Εθνικό Δίκτυο Έρευνας, Τε¬ 
χνολογίας ΑΕ«ΕΔΕΤ ΑΈ.» (ΦΕΚΑΕκαι ΕΠΕ 10097), απο¬ 
φασίζουμε: 

Διορίζουμε το Διοικητικό Συμβούλιο του Κέντρου 
Εφαρμογών των Τεχνολογιών Επικοινωνίας και Πληρο¬ 
φορίας (Κ.Ε.Τ.Ε.Π.) ως εξής: 

1. Γεώργιος Καραγιάννης, Δ/ντής Κεντρικής Διεύθυν¬ 
σης του Κ.Ε.Τ.Ε.Π., ως πρόεδρος. 

2. Χριστόδουλος Χαμζάς, Δ/ντής του Ινστιτούτου Πολι¬ 
τιστικής και Εκπαιδευτικής Τεχνολογίας (ΙΠΕΤ), ως μέ¬ 
λος. 

3. Τσανάκας Παναγιώτης, Δ/ντής του Ινστιτούτου Δι- 
κτυακής Έρευνας και Τεχνολογιών (ΙΔΕΤ), ως μέλος. 

4. Αργυράκης Παναγιώτης, εκπρόσωπος της Ανώνυμης 
εταιρείας με την επωνυμία» Εθνικό Δίκτυο Έρευνας, Τε¬ 
χνολογίας ΑΈ.» ΕΔΕΤ ΑΈ. ως μέλος. 

5. Τζωρτζάκης Παντελής, Διευθ. Σύμβουλο ΕΟΒΤΗ- 
ΝΕΤ, εκπρόσωπος του Συνδέσμου Εταιριών Πληροφορι¬ 
κής και Επικοινωνιών, ως μέλος. 

6. Μακιός Βασίλειος, εκπρόσωπος του Υπουργείου 
Ανάπτυξης, ως μέλος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 2005 

Ο ΥΠΟΥΡΓΟΣ 

Δ. ΣΙΟΥΦΑΣ 
-♦- 

Αριθ. 33339 (9) 

Ορισμός του Προέδρου του Διοικητικού Συμβουλίου του 
Φορέα Διαχείρισης Εθνικού Δρυμού Ολύμπου. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ 
ΕΡΓΩΝ 

Έχοντας υπόψη: 

1. Τις διατάξεις του άρθρου 15, παρ. 4 του ν. 2742/1999 

«Χωροταξικός σχεδιασμός και αειφόρος ανάπτυξη και 
άλλες διατάξεις» (Α' 207), όπως το άρθρο αυτό συμπλη¬ 
ρώθηκε με το άρθρο 13 του ν. 3044/2002 «Μεταφορά συ¬ 
ντελεστή δόμησης και ρυθμίσεις άλλων θεμάτων αρμο¬ 
διότητας Υπουργείου Περιβάλλοντος, Χωροταξίας και 
Δημοσίων Έργων» (Α' 197). 

2. Την υπ’ αριθμ. 125206/392/30.1.2003 Κοινή Υπουργι¬ 
κή Απόφαση «Καθορισμός αριθμού μελών του Διοικητι¬ 
κού Συμβουλίου του Φορέα Διαχείρισης Εθνικού Δρυμού 
Ολύμπου». (Β' 140) 

3. Τις διατάξεις του άρθρου 10, παρ. 2 του ν. 3260/2004 
«Ρυθμίσεις του συστήματος προσλήψεων και θεμάτων 
δημόσιας διοίκησης» (Α' 151), αποφασίζουμε: 

1. Ορίζουμε ως Πρόεδρο του Διοικητικού Συμβουλίου 
του Φορέα Διαχείρισης Εθνικού Δρυμού Ολύμπου τον 
Παπαστεργίου Γεώργιο, Οικονομολόγο. 

2. Το υπάρχον Διοικητικό Συμβούλιο συνεχίζει να λει¬ 
τουργεί προσωρινά μέχρι την αντικατάσταση του σύμφω¬ 
να με τις διατάξεις της παρ. 4 του άρθρου 11 του ν. 
3260/2004 (Α'151). 

3. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 2005 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-♦- 

Αριθ. 37760 (10) 

Συγκρότηση Οργανωτικής Επιτροπής (Ν.Π.Ι.Δ.) για τη 
διεξαγωγή της «XVI ΔΙΕΘΝΟΥΣ ΔΙΕΤΟΥΣ ΕΚΘΕΣΗΣ 
ΤΟΥ ΑΘΛΗΤΙΣΜΟΥ ΣΤΗ ΤΕΧΝΗ (ΒΙϋΑ)», που θα διε- 
ξαχθεί στη Θεσσαλονίκη από 1 έως 30 Σεπτεμβρίου 
2005 και στην Αθήνα από 23 έως 26 Σεπτεμβρίου 2005. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του α.ν. 397/1968 «περί επανασυστάσεως της Γενι¬ 
κής Γραμματείας Αθλητισμού και των αρμοδιοτήτων αυ- 
τής». 

β) Του ν. 1558/1985 «Κυβέρνηση και Κυβερνητικά Όρ¬ 
γανα» όπως ισχύει. 

γ) Του π.δ. 77/1985 «Οργανισμός της Γ.Γ.Α.». 

δ) Του ν. 2725/1999 (ΦΕΚ 121/Α/17.6.1999) «Ερασιτε¬ 
χνικός, και Επαγγελματικός Αθλητισμός και άλλες διατά¬ 
ξεις άρθρο 53 παρ. 1,2, 3, 4 και άρθρο 77 παρ. 8 ν. 3057/ 
2002 «Τροποποίηση και συμπλήρωση του ν .2725/1999, 
ρύθμιση θεμάτων Υπουργείου Πολιτισμού και άλλες δια¬ 
τάξεις» (ΦΕΚ239/Α710.10.2002). 


2. Την υπ’αριθμ. 133/24.3.2004 απόφαση του Πρωθυ¬ 
πουργού και Υπουργού Πολιτισμού περί «ανάθεση άσκη¬ 
σης αρμοδιοτήτων στην Αναπληρωτή Υπουργό Πολιτι¬ 
σμού Φάνη Πάλλη - Πετραλιά και στους Υφυπουργούς Γε- 
ώργιο Ορφανό και Πέτρο Τατούλη» (ΦΕΚ 527/Β/ 

24.3.2004) και όπως διορθώθηκε με το (ΦΕΚ 558/Β/ 

2.4.2004) , αποφασίζουμε: 

Συγκροτούμε, «ΟΡΓΑΝΩΤΙΚΗ ΕΠΙΤΡΟΠΗ (Ν.Π.Ι.Δ.) ΓΙΑ 
ΤΗΝ ΔΙΕΞΑΓΩΓΗ ΤΗΣ «XVI ΔΙΕΘΝΟΥΣ ΔΙΕΤΟΥΣ ΕΚ¬ 
ΘΕΣΗΣ ΤΟΥ ΑΘΛΗΤΙΣΜΟΥ ΣΤΗ ΤΕΧΝΗ (ΒΙϋΑ)», που θα 
διεξαχθεί στη Θεσσαλονίκη από 1 έως 30 Σεπτεμβρίου 
2005 και μέρος αυτής στην Αθήνα από 23 έως 26 Σεπτεμ¬ 
βρίου 2005, η οποία θα αποτελείται από τους παρακάτω: 

1. ΛΥΚΟΠΟΥΛΟ ΔΗΜΗΤΡΙΟ, ως Πρόεδρο 

2. ΠΑΠΑΡΟΥΠΑ ΚΑΛΛΙΟΠΗ, ως Αντιπρόεδρο 

3. ΦΡΑΓΚΟΥ ΑΓΓΕΛΙΚΗ, ως Μέλος 

4. ΝΕΔΕΛΚΟΥ ΚΑΛΛΙΟΠΗ, ως Μέλος 

5. ΒΑΣΙΛΕΙΑΔΗ ΑΘΑΝΑΣΙΟ, ως Μέλος 

6. ΛΕΒΑΝΤΙΔΗ ΒΑΣΙΛΕΙΟ, ως Μέλος 

7. ΟΠΛΟΠΟΙΟ ΠΑΝΑΓΙΩΤΗ, ως Μέλος 

8. ΚΟΝΣΟΥΛΑ ΜΑΡΙΑ, ως Μέλος 

9. ΟΡΦΑΝΟΥ ΗΡΩ, ως Μέλος 

Γραμματείς της ανωτέρω Οργανωτικής Επιτροπής ορί¬ 
ζονται: οι ΑΓΓΕΛΙΚΗ ΣΑΚΚΑΛΟΓΛΟΥ και ΔΑΒΑΡΗ ΙΩΑΝ¬ 
ΝΑ και Οικονομικός Υπόλογος ορίζεται ο ΚΡΙΤΩΝ ΑΥΓΕ- 
ΡΟΠΟΥΛΟΣ, μόνιμος υπάλληλος της Γ.Γ.Α. 

Η ΕΛΙΣΑΒΕΤ ΝΙΑΒΗ, ορίζεται ως γραμματειακή υπο¬ 
στήριξη του έργου του Οικονομικού Υπολόγου. 

Έργο της ανωτέρω Οργανωτικής Επιτροπής είναι ο συ¬ 
ντονισμός του ρόλου της XVI Διεθνούς Διετούς Έκθεσης 
του Αθλητισμού στη Τέχνη, με αφορμή την ανακήρυξη 
από τον Οργανισμό Ηνωμένων Εθνών του έτους 2005 ως 
Διεθνές Έτος Αθλητισμού και Φυσικής Αγωγής και πα¬ 
ράλληλα την διεξαγωγή της XVII Ευρωπαϊκής Συνδιάσκε¬ 
ψης Αθλητισμού στην Αθήνα από 24 - 26 Σεπτεμβρίου 
2005. 

Έργο της Οργανωτικής Επιτροπής επίσης είναι η κα¬ 
τάρτιση και υποβολή του προϋπολογισμού της έκθεσης 
για την έκδοση της προβλεπόμενης από τις διατάξεις της 
παρ. 3 του άρθρου 53 του ν. 2725/1999 Υπουργικής Από¬ 
φασης. 

Ο Πρόεδρος, η Αντιπρόεδρος και τα Μέλη της Οργα¬ 
νωτικής Επιτροπής δεν δικαιούνται αποζημίωσης. 

Από τις διατάξεις της απόφασης αυτής δενπροκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Αυγούστου 2005 

Ο ΥΦΥΠΟΥΡΓΟΣ 

ΓΕΩΡΓΙΟΣ ΟΡΦΑΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




